b'\n_START_ARTICLE_\nWilliams FW08\n_START_PARAGRAPH_\nWilliams FW08/C je Williamsov dirkalnik Formule 1, ki je bil v uporabi v sezonah 1982 in 1983, ko so z njim dirkali Keke Rosberg, Derek Daly, Jonathan Palmer in Jacques Laffite. Skupno so z njim zbrali \xc5\xa1estinpetdeset nastopov na dirkah Formule 1, na katerih so dosegli tri zmage in \xc5\xa1e \xc5\xa1est uvrstitev na stopni\xc4\x8dke._NEWLINE_Dirkalnik je debitiral na \xc5\xa1esti dirki sezone 1982 za Veliko nagrado Belgije, ko je Rosberg osvojil drugo mesto. Tudi sicer se je finski dirka\xc4\x8d mnogo bolj izkazal kot Daly, saj je do konca sezone dosegel \xc5\xa1e zmago na dirki za Veliko nagrado \xc5\xa0vice in \xc5\xa1e tri uvrstitve na stopni\xc4\x8dke. Za sezono 1983 so pripravili izbolj\xc5\xa1ano razli\xc4\x8dico dirkalnika FW08C, ki pa se ni izkazal za tako dobrega kot osnovna razli\xc4\x8dica. Sicer je Rosberg ponovno dosegel eno zmago na dirki za Veliko nagrado Monaka, toda ob tem le \xc5\xa1e eno uvrstitev na stopni\xc4\x8dke, kar je uspelo tudi Laffitu, tako da je mo\xc5\xa1tvo sicer ponovilo \xc4\x8detrto mesto v konstruktorskem prvenstvu kot sezono prej, toda z dvaindvajsetimi to\xc4\x8dkami manj. V sezoni 1983 je Rosberg zmagal tudi na neprvenstveni dirki Race of Champions.'